

**คู่มือแบบประเมินฐานทุนชีวิตเด็กไทย**

**(Life Basis in Childhood: LBC-Thai 10)**

**คำชี้แจง**

 แบบประเมินฐานทุนชีวิตเด็กไทย (LBC-Thai 10) เป็นแบบประเมินของแผนสุขภาวะเด็ก เยาวชนและครอบครัว (สำนัก 4) โดยฐานทุนชีวิต แบ่งออกเป็น 2 หมวดใหญ่ๆ คือ หมวดฐานทุนชีวิตภายในตัวเด็ก (External Basis) และหมวดฐานทุนชีวิตภายนอกตัวเด็ก (Internal Basis)

 แบบประเมิน LBC-Thai 10 เป็นเครื่องมือที่ผ่านการวิจัยและทดสอบแล้วว่ามีประสิทธิภาพในการคัดกรองหรือประเมินฐานทุนชีวิตของเด็กในระดับดี โดยมีค่าความเที่ยงของมาตรวัดด้วยสัมประสิทธิ์ Reliability Cronbach’s Alpha เท่ากับ 0.814

**ข้อกำหนดและคำชี้แจงในการประเมิน**

 1) แบบประเมินนี้เหมาะสำหรับเด็กที่มีอายุระหว่าง 3-10 ปี (ไม่จำกัดเพศ)

 2) ใช้เวลาในการประเมินประมาณ 10-15 นาที

3) แบบประเมินนี้เหมาะกับการประเมิน ณ สถานการณ์ปัจจุบันของเด็ก เพื่อความเที่ยงตรงและแม่นยำที่สุด

 และไม่แนะการนำไปใช้เพื่อการประเมินย้อนหลัง (Retrospective Recall Evaluation)

4) ผู้ให้ข้อมูลควรเป็น พ่อ แม่ ครู ผู้ปกครอง หรือ คนในชุมชน ที่มีความสนิทสนมและคุ้นเคยกับเด็ก
 อย่างน้อย 1 ปีขึ้นไป

 5) ก่อนเริ่มทำแบบประเมิน ควรทำความเข้าใจกับพ่อแม่ ครู ผู้ปกครอง ให้เข้าใจว่า

- การประเมินนี้เป็นเพียงการประเมินและคัดกรองเด็กในเบื้องต้น เพื่อประโยชน์ในการวางแผนให้

 การช่วยเหลือ ออกแบบกิจกรรม ติดตามและประเมินผลการเปลี่ยนแปลงเท่านั้น

- ขอให้แสดงความคิดเห็นให้ตรงกับความเป็นจริงของเด็กให้มากที่สุด

- ขอให้ตอบแบบประเมินให้ครบทุกข้อ และ ในแต่ละข้อให้เลือกตอบข้อเดียวเท่านั้น

6) เพื่อให้การประเมินเป็นไปตามนโยบายคุ้มครองข้อมูลส่วนบุคคล (PDPA) และ พรบ. คุ้มครองเด็ก แนะนำให้มีกระบวนการให้ข้อมูลและขอความยินยอมจากพ่อแม่ ผู้ปกครองของเด็กก่อนทำการประเมิน มีกระบวนการรักษาความลับ และบริหารจัดการการจัดเก็บข้อมูลให้ยากต่อการเข้าถึงของบุคคลอื่น ไม่ระบุข้อมูลส่วนบุคคลที่แท้จริงของเด็ก โดยสามารถใช้นามสมมุติหรือเลขรหัสแทน

**การให้คะแนน**

 **กลุ่มที่ 1 ข้อ 1, 3, 4, 5, 6, 7, 9, 10**

 น้อยที่สุด ให้ 1 คะแนน

 น้อย ให้ 2 คะแนน

 ปานกลาง ให้ 3 คะแนน

 มาก ให้ 4 คะแนน

 มากที่สุด ให้ 5 คะแนน

 **กลุ่มที่ 2 ข้อ 2 และ ข้อ 8**

 น้อยที่สุด ให้ 5 คะแนน

 น้อย ให้ 4 คะแนน

 ปานกลาง ให้ 3 คะแนน

 มาก ให้ 2 คะแนน

 มากที่สุด ให้ 1 คะแนน

**การแปลผลการประเมิน**

 แบบประเมินฐานทุนชีวิตเด็ก 10 ข้อ มีคะแนนเต็มทั้งหมด 50 คะแนน เมื่อได้ข้อมูลจากการประเมินแล้ว และรวมคะแนนทุกข้อเป็นที่เรียบร้อย สามารถนำมาเปรียบเทียบกับเกณฑ์ที่กำหนดดังนี้

 คะแนน 40-50 คะแนน หมายถึง มีฐานทุนชีวิตในระดับมาก (Good)

คะแนน 30-39 คะแนน หมายถึง มีฐานทุนชีวิตในระดับปานกลาง (Fair)

คะแนน 0-29 คะแนน หมายถึง มีฐานทุนชีวิตในระดับน้อย (Poor)

1. ปัจจุบันเด็กอาศัยอยู่กับใคร

อยู่กับคนอื่นที่ไม่ใช่คนในครอบครัวและเครือญาติ (1 คะแนน)

ไม่ได้อยู่กับพ่อและแม่ แต่อยู่กับปู่ย่าตายาย ญาติ (2 คะแนน)

 พ่อ **หรือ** แม่ คนใดคนหนึ่ง (3 คะแนน)

 พ่อ **หรือ** แม่ ในครอบครัวเดี่ยว/ครอบครัวขยาย (4 คะแนน)

 **พ่อ และ แม่** ในครอบครัวเดี่ยว/ครอบครัวขยาย (5 คะแนน)

|  |  |  |  |  |  |
| --- | --- | --- | --- | --- | --- |
| **แบบประเมินฐานทุนชีวิตเด็ก** | **น้อยที่สุด** | **น้อย** | **ปานกลาง** | **มาก** | **มากที่สุด** |
| ฐานทุนชีวิตภายนอก |
| 2. เด็กถูกตีหรือถูกดุด่าในที่สาธารณะ |  |  |  |  |  |
| 3. เด็กมีผู้เลี้ยงดูใกล้ชิด ที่คอยแนะนำ สั่งสอนเกี่ยวกับการจัดการตัวเองและการชีวิตประจำวัน (กินข้าว แต่งตัว อาบน้ำ การรอคอยเล่น ฝึกวินัย) |  |  |  |  |  |
| 4. เด็กทำกิจกรรมร่วมกับคนในบ้าน เช่น กินข้าว ดูทีวี ไปซื้อของ ฯลฯ |  |  |  |  |  |
| 5. เด็กมีคนที่พึ่งพาได้เมื่อมีปัญหา |  |  |  |  |  |
| ฐานทุนชีวิตภายใน |
| 6. เด็กมีจิตใจจดจ่อ/มีสมาธิกับกิจกรรมที่ทำ |  |  |  |  |  |
| 7. เด็กยิ้มแสดงความพอใจเมื่อได้รับคำชม หรือเมื่อบรรลุความสำเร็จจากกิจกรรมที่เขาทำ |  |  |  |  |  |
| 8. เด็กทะเลาะกับเพื่อนประจำ |  |  |  |  |  |
| 9. เด็กมีความสามารถในการสื่อสาร |  |  |  |  |  |

10. เด็กสามารถตอบได้ว่าโตขึ้นอยากเป็นอะไร

 ตอบไม่ได้เลย (1 คะแนน)

 ตอบได้เล็กน้อย (2 คะแนน)

 ตอบได้บ้างไม่ได้บ้าง (3 คะแนน)

 ตอบได้เกือบทุกครั้ง (4 คะแนน)

 ตอบได้ทุกครั้ง (5 คะแนน)